Pårørendepolitik

**Overordnet:**

Politikken er udarbejdet som en lokal politik med udgangspunkt i Plejekollegiets driftsaftale med Haderslev Kommune, Strategi for værdifuld hverdag, og gældende kvalitetsstandarder og serviceniveau for de Kommunale og Selvejende plejecentre.

Pårørende definerer vi som de nære relationer, som beboerne ønsker at personalet skal samarbejde med under opholdet på Sillerup Plejekollegium.

Samarbejdet baserer sig på den enkeltes ret til selvbestemmelse, og tager sigte på at beskytte de allermest personlige forhold. Det er en forudsætning, at der indhentes samtykke, og ved manglende samtykke, udtaler personalet sig ikke jf. Bekendtgørelse i Sundhedsloven om tavshedspligt.

**Mål:**

At sikre den gode dialog og samarbejde mellem personale og pårørende i forhold til beboerne på Sillerup Plejekollegium.

**Personalet:**

* Planlægger og udfører arbejdet med fokus på nærvær og omsorg.
* Arbejder ud fra tilgangen længst muligt i eget liv, og derfor med afsæt i det rehabiliterende princip og selvbestemmelse.
* Etablerer, ved indflytning, aftaler om samarbejde og forventninger hertil. Der tages afsæt i beboerens livshistorie, ønsker, behov, habilitet og mål.
* Kommunikerer professionelt og lydhør i dialog, samt informerer og samarbejder om generelle og specifikke forhold.
* Samarbejder om det meningsfulde hverdagsliv i restlevetiden samt værdighed i den sidste tid.
* Følger op på samarbejdet efter behov og aftale.

**Pårørende:**

* Forventes at udvise tillid til at plejen baserer sig på tildelte ydelser jf. kvalitetsstandarder og serviceniveau.
* Forpligter sig til at rette henvendelse til kontaktperson eller ledelse ved uklarheder eller mangler i ydelserne.
* Forventes at orientere sig i og stille spørgsmål til vores tilbud og arbejdsgange.
* Deltager efter invitation eller aftale i Plejekollegiets arrangementer. Bidrager med ideer til arrangementer og oplevelser ud af huset.
* Opfordres til at deltage i hverdagslivet.
* Forventes at håndtere forhold, man får kendskab til, om øvrige beboere, med respekt for at Sillerup Plejekollegium er hjem for mange forskellige personligheder.